[{"text_idx": "#000001", "text": "Erretreten kontrako manifestaldiaren hasiera, Baionan, 2023ko otsailaren 11n."}, {"text_idx": "#000003", "text": "Azken egun hauetan Joe Biden, Estatu Batuetako lehendakaria, agertu da Kiev hirian, Ukrainako hiri nagusian, Volodymyr Zelensky ukrainako lehendakariarekin. Nehori ez zaio eskapatu Ukraina gerlan dela eta egunero ehunka soldadu, milaka ez errateko, hil direla bi aldeetan, Errusia eta Ukrainako eskualdeetan. Egunero ehunka misil edo lehergailu botaiak dira Kiev eta Ukrainako herri gehienetan, ehunka herritar zaurituz, horietan haurrak berdin. Eta nonbaitetik, nondik eta nola erran gabe, Joe Biden agertzen zaigu gerla erdian, deus ez balitz bezala. Asma dezagun zer nolako neurriak hartuak izan diren holako gertakari baten antolatzeko. Asma dezagun zenbat joan-jin izan diren Estatu Batuen eta Poloniaren artean holako argazki baten antolatzeko. Pentsa dezagun zenbat gosta den holako balentria bat. Munduko lehen indar ekonomikoaren lehendakaria gerlaren erdian nehork deus jakin gabe? Hori dute sinetsarazi nahi? Nork sinesten ahal du? Air Force One hegazkina ez da Washingtoneko aireportutik ateratu munduko lehendakari eta armada guzietako arduradunak jakinean izan gabe. Pentsa Moskun edo Pekinen, bi horiek bakarrik aipatzeko. Alde sinbolikoa aipatua izan da. Zein sinbolo nahi ukan dute erakutsi? Zein sinboloetaz mintzo gira? Zer diote soldadu hilen familiek, burasoek, haurrek? Zer diote Ukrainatik joan direnek? Bada istorio hortan azalkeria forma bat, zinema aire batekin. Bakoitzak besteari beldur egin nahian, hortzak erakutsiz, baina arriskuak neurtuz. Bakoitzak bere arriskuak neurtuz."}, {"text_idx": "#000004", "text": "Soldaduek segitzen dute hiltzen. Mundu huntako buruzagiak sinbolo ukaldika ari direlarik, jende xumeak dira hiltzen gerla lurraldeetan."}, {"text_idx": "#000012", "text": "Bainan zer gertatzen da abertzale ainitzen buru barnean ?\nArtikulu bat ateratzen delarik , aipatzen dira Zelenski , Biden , OTAN , arma saltzaileak . Bainan nork piztu du gerla hau ? Ez ote da Vladimir Poutine eta bere mafia , Ukrainiako jendeak masakratzen , torturatzen , bortxatzen , deportatzen Siberiako probintzietarat .\nEta duela bi aste , Argia Astekarian , Asier Blas Mendoza ateratzen du artikulu trixte ta gezurrez betea , nun erraiten duen Amerika eta Ukrainia gerla prestatzen eta nahi zutela Errusia ahultzeko .\nEta zer erran , EHBildu ez duela nahi , Espaniak igorri ditzatela Leopard tankeak Ukrainiako armadari . Eta hori bakearen izenean . Baietz !\nEta zer erran , Abertzale batzuk beren twitter kontuaren esker , beti zikintzen dute Zelenski , Biden . Sekula Poutine . Baietz ideiazabaldub dezagun .\nErrusiak , aspalditik lanean hari da gure artean eta gure Euskal Herrian , bere pozoina bareatzen !"}, {"text_idx": "#000014", "text": "\u00ab 70 urteko bakearen ondoren, bonbardatutako hiri eta herriak berriz ere sufritzen ari dira. Ikusi dugu Putinen diktadore-terroristarekin hitz egitea, gerran amaitu dela \u00bb. Inbasio kriminal batek eragindako gerra da, estatu europar, demokratiko, burujabea Ukraina bezelako baten aurkakoa.\nEuropar demokratok, gerra hau \u00ab bake mahia \u00bb batean amaitzea ,eta Ukrainiako Estatu demokratiko eta burujabea errespetatzea nahi dugu."}, {"text_idx": "#000016", "text": "Premie\u0300re exposition de baux fraduleux du Pays BasqueEn Bretagne aussi, batailles pour le logementLe droit au logement n\u2019est pas secondaire !Etxebizitzari buruzko Foroa!Le renard libre dans le poulailler libre\navr 8 \u2013 avr 9 Journe\u0301e entie\u0300re\nLes monnaies alternatives de\u0301marrent en HegoaldeEuskal Monetak 61.281 eusko eman dizkie 58 elkarteri!Bestak, aldarrikapenak eta alternatibakParticipez a\u0300 une e\u0301tude sur les alternatives en Iparralde !Zergatik erabili euskoa?\nLa justice interdit l\u2019usage du corse a\u0300 l\u2019assemble\u0301e territoriale de l\u2019i\u0302le\nLa justice interdit l\u2019usage du corse a\u0300 l\u2019assemble\u0301e territoriale de l\u2019i\u0302le"}, {"text_idx": "#000017", "text": "Premie\u0300re exposition de baux fraduleux du Pays BasqueEn Bretagne aussi, batailles pour le logementLe droit au logement n\u2019est pas secondaire !Etxebizitzari buruzko Foroa!Le renard libre dans le poulailler libre"}, {"text_idx": "#000019", "text": "La justice interdit l\u2019usage du corse a\u0300 l\u2019assemble\u0301e territoriale de l\u2019i\u0302le\nLa justice interdit l\u2019usage du corse a\u0300 l\u2019assemble\u0301e territoriale de l\u2019i\u0302le"}]